CELEX: 52009PC0072
Language: mt
Date: 2009-02-19
Title: Proposta għal deċiżjoni tal-Kunsill Dwar il-pożizzjoni li għandha tadotta l-Komunità Ewropea fi ħdan il-Kunsill tal-Ministri tal-AKP-KE fir-rigward ta' deċiżjoni biex tirrivedi l-Anness II tal-Ftehim ta' Partenarjat AKP-KE ta' Cotonou.

Avviż Legali Importanti

|

52009PC0072

Proposta għal deċiżjoni tal-Kunsill Dwar il-pożizzjoni li għandha tadotta l-Komunità Ewropea fi ħdan il-Kunsill tal-Ministri tal-AKP-KE fir-rigward ta' deċiżjoni biex tirrivedi l-Anness II tal-Ftehim ta' Partenarjat AKP-KE ta' Cotonou.  /* KUMM/2009/0072 finali */  

	[pic] | KUMMISSJONI TAL-KOMUNITAJIET EWROPEJ |Brussel 19.2.2009KUMM(2009) 72 finaliProposta għalDEĊIŻJONI TAL-KUNSILLDwar il-pożizzjoni li għandha tadotta l-Komunità Ewropea fi ħdan il-Kunsill tal-Ministri tal-AKP-KE fir-rigward ta' deċiżjoni biex tirrivedi l-Anness II tal-Ftehim ta' Partenarjat AKP-KE ta' Cotonou.(preżentata mill-Kummissjoni)MEMORANDUM TA’ SPJEGAZZJONI1. L-emenda proposta fl-Anness II tal-Ftehim tal-Partenarjat AKP-KE għandha l-għan li tiffaċilita s-self minn riżorsi proprji (RP) tal-Bank tal-Investiment Ewropew (BEI) lil pajjiżi tal-AKP suġġett għall-Pajjiżi Foqra bi Djun Kbar (HIPC) u għal oqfsa oħra ta' sostenibbiltà tad-dejn maqbula fuq livell internazzjonali.2. Il-koerenza tal-politika bejn is-self mir-riżorsi proprji tal-BEI u l-inizzjattiva tal-HIPC timplika flessibilità akbar fir-rigward tas-sussidji tar-rati tal-imgħax, li bħalissa huma limitati għal 3% għal self mir-riżorsi proprji. Ħafna operazzjonijiet tas-settur pubbliku li jkunu ffinanzjati mir-riżorsi proprji jirrekjedu sussidji għar-rati tal-imgħax li jkunu ogħla minn 3% sabiex jissodisfaw il-kundizzjonjiet maqbula fuq livell internazzjonali jew kundizzjonjiet simili tal-HIPC dwar is-sostenibbiltà tad-dejn.3. Tali dispożizzjoni diġà teżisti għal riżorsi ġestiti mill-BEI fil-kuntest tal-Faċilità tal-Investiment (Artikolu 2 tal-Anness II). Il-BEI jixtieq illi d-dispożizzjonjiet dwar ir-riżorsi proprji (Artikolu 4 tal-Anness II) ikunu konverġenti ma' dawk dwar il-Faċilità ta' Investiment.4. Skont l-Artikolu 100 tal-Ftehim ta' Cotonou, l-Annessi mehmużin mal-Ftehim jistgħu jiġu rriveduti, revisti u/jew emendati mill-Kunsill tal-Ministri fuq il-bażi ta' rakkomandazzjoni tal-Kumitat għall-Iżvilupp tal-Kooperazzjoni Finanzjarja bejn l-AKP-KE.5. Għalhekk il-Kummissjoni tipproponi li l-Kunsill għandu jadotta d-deiċżjoni mehmuża, li tikkonċerna il-pożizzjoni li trid tieħu il-Komunità Ewopea fi ħdan il-Kunsill Konġunt tal-Ministri AKP-KE.Proposta għalDEĊIŻJONI TAL-KUNSILLDwar il-pożizzjoni li għandha tadotta l-Komunità Ewropea fi ħdan il-Kunsill tal-Ministri tal-AKP-KE fir-rigward ta' deċiżjoni biex tirrivedi l-Anness II tal-Ftehim ta' Partenarjat AKP-KE ta' Cotonou.IL-KUNSILL TAL-UNJONI EWROPEA,Wara li kkunsidra t-Trattat li jistabilixxi il-Komunità Ewropea, u b'mod partikolari l-Artikolu 300(2), t-tieni subparagrafu, tiegħu,Wara li kkunsidraw il-proposta mill-Kummissjoni,Billi:(1) Sabiex jiffaċilita s-self ta' riżorsi proprji lil pajjiżi suġġetti għal Pajjiżi Foqra bi Djun Kbar (HIPC) u għal oqfsa oħra dwar is- sostenibbiltà tad-dejn maqbula fuq livell internazzjonali, il-Bank Ewropew tal-Investiment (BEI) jipproponi li jemenda l-Anness II tal-Ftehim tal-Partenarjat AKP-KE.(2) Il-koerenza tal-politika bejn is-self mir-riżorsi proprji tal-BEI u l-inizjattiva tal-HIPC tirrikjedi flessibilità akbar, sabiex tissodisfa l-kundizzjonjiet li ġew maqbula fuq livell internazzjonali jew kundizzjonjiet simili tal-HIPC dwar is-sostenibbiltà tad-dejn u partikolarment fir-rigward tas-sussidji għar-rati tal-imgħax.(3) Tali dispożizzjoni diġà teżisti għal riżorsi ġestiti mill-BEI fil-kuntest tal-Faċilità tal-Investiment, inkonformità mal-Artikolu 2 tal-Anness II tal-Ftehim ta' Partenarjat tal-AKP-KE.(4) Għaldaqstant huwa xieraq li ssir il-konverġenza tad-dispożizzjonjiet li jirrigwardjaw ir-riżorsi proprji tal-BEI, kif stipulati fl-Artikolu 4 tal-Anness II tal-Ftehim tal-Partenarjat tal-AKP-KE, ma' dawk dwar il-Faċilità ta' Investiment.IDDEĊIEDA KIF ĠEJ:Artikolu UnikuIl-pożizzjoni tal-Komunità Ewropea fi ħdan il-Kunsill tal-Ministri tal-AKP-KE dwar it-tibdil fl-Anness II tal-Ftehim ta' Cotonou hija illi ssostni l-abbozz anness tad-Deċiżjoni tal-Kunsill tal-Ministri tal-AKP-KE li temenda l-Anness II tal-Ftehim.Magħmula fi Brussell,Għall-KunsillIl-PresidentANNESSAbbozzDEĊIŻJONI TAL-KUNSILL TAL-MINISTRI AKP-KEli tadotta l-emendi li saru lil Anness II tal-Ftehim ta' PartenarjatIL-KUNSILL TAL-MINISTRI AKP-KE,Wara li kkunsidra l-Ftehim ta' Partenarjat bejn il-membri tal-Istati Afrikani, tal-Karibew u tal-Paċifiku (minn hawn 'il quddiem msejħin "l-AKP") min-naħa l-waħda, u l-Komunità Ewropea u l-Istati Membri tagħha, min-naħa l-oħra, ffirmat f'Cotonou (Benin) fit-23 ta' Ġunju tas-sena 2000 u rivedut fil-Lussemburgu fil-25 ta' Ġunju 2005 (minn hawn 'il quddiem imsejjaħ "il-Ftehim ta’ Partenarjat AKP-KE")[1] u b'mod partikolari l-Artikoli 15, 3 u 100 tiegħu,Wara li kkunsidra r-rakkomandazzjoni tal-Kumitat għall-Iżvilupp tal-Kooperazzjoni Finanzjarja tal-AKP-KEBilli:(1) Sabiex jiffaċilta s-self ta' riżorsi proprji lil pajjiżi suġġetti għal Pajjiżi Foqra bi Djun Kbar (HIPC) u għal oqfsa oħra dwar is- sostenibbiltà tad-dejn maqbula fuq livell internazzjonali, il-Bank Ewropew tal-Investiment (BEI) jipproponi li jemenda l-Anness II tal-Ftehim tal-Partenarjat AKP-KE.(2) Il-koerenza tal-politika bejn is-self mir-riżorsi proprji tal-BEI u l-inizjattiva tal-HIPC tirrikjedi flessibilità akbar, sabiex tissodisfa l-kundizzjonjiet li ġew maqbula fuq livell internazzjonali jew kundizzjonjiet simili tal-HIPC dwar is-sostenibbiltà tad-dejn u partikolarment fir-rigward tas-sussidji għar-rati tal-imgħax.(3) Tali dispożizzjoni diġà teżisti għal riżorsi ġestiti mill-BEI fil-kuntest tal-Faċilità tal-Investiment, inkonformità mal-Artikolu 2 tal-Anness II tal-Ftehim ta' Partenarjat tal-AKP-KE.(4) L-għan tal-paragrafi ġodda tal-Artikolu 1 tal-Anness II tal-Ftehim tal-Partenarjat tal-AKP-KE huwa sabiex japplika kundizzjonjiet uniformi kemm għar-riżorsi proprji tal-BEI kif ukoll għall-Faċilitajiet ta' Investiment.(5) L-għan tat-test il-ġdid għall-Artikoli 1, 2 u 4 tal-Anness II tal-Ftehim tal-Partenarjat tal-AKP-KE huwa li jallinja r-riżorsi proprji tal-BEI u tad-dispożizzjonjiet tal-Faċilità tal-Investiment fil-qafas tal-HIPC.(6) Għalhekk huwa f'loku li l-Anness II tal-Ftehim ta’ Partenarjat AKP-KE jiġi emendat kif xieraq,IDDEĊIEDA KIF ĠEJ:Artikolu 1L-Anness II tal-Ftehim ta’ Partenarjat AKP-KE qiegħed jiġi emendat kif ġej:(1) Fl-Artikolu 1, l-ewwel paragrafu huwa enumerat (1) u l-paragrafi li ġejjin (2), (3) u (4) huma mdaħħla kif ġej:"2. Il-Fondi għas-sussidji tar-rati tal-imgħax, kif dispost f'dan l-Anness, għandhom jiġu mpoġġija għad-dispożizzjoni mill-allokazzjoni tas-sussidju tal-imgħax speċifikata f'paragrafu 2(c) tal-Anness 1 b.3. Is-sussidji fuq l-interess jistgħu ikunu kapitalizzati jew jistgħu jintużaw f'forma ta' għotjiet. L-ammont tas-sussidju tar-rata ta' imgħax kalkolat f'termini tal-valur tiegħu fiż-żminijiet ta' żborżament tas-self għandu jiġi mħallas kontra l-allokazzjoni tas-sussidju ta' imgħax preskritta fl-Anness Ib, paragrafu 2(c), u jitħallas direttament lill-Bank. Sa 10 % tal-baġit għas-sussidji tar-rati tal-imgħax jistgħu jintużaw sabiex jappoġġaw għajnuna teknika relatata ma' proġetti f'pajjiżi AKP.4. Dawn it-termini u l-kundizzjonjiet huma bla ħsara għat-termini u l-kundizzjonjiet li setgħu ġew imposti fuq il-pajjiżi tal-AKP suġġetti għal kundizzjonjiet ta' self restrittivi taħt il-qafas tal-Pajjiżi Foqra bi Djun Kbar ("HIPC") jew xi ofqsa dwar is-sostenibbiltà tad-dejn maqbula fuq livell internazzjonali. Għaldaqstant, meta dawn l-oqfsa jeħtieġu tnaqqis fir-rata tal-imgħax fuq is-self b'iktar minn 3%, kif sanzjonat taħt l-Artikoli 2 u 4 ta' dan il-Kapitolu, il-Bank għandu jfittex illi jirriduċi l-ispiża medja tal-fondi permezz ta' kofinanzjament xieraq ma' donaturi oħrajn. Jekk dan ma jkunx ikkunsidrat li huwa possibbli, ir-rata ta' imgħax tas-self tista' titnaqqas b'tali ammont kif meħtieġ biex ikun konformi mal-livell li joħroġ mill-inizjattiva HIPC jew minn qafas ieħor ta' dejn sostenibbli maqbul fuq livell internazzjonali."(2) fl-Artikolu 2, it-test ta' paragrafu (7) huwa sostitwit bit-test li ġej:"7. Self ordinarju f'pajjiżi li mhumiex suġġetti għal kundizzjonjiet ta' self ristrettivi taħt il-HIPC jew minn xi oqfsa oħrajn ta' dejn sostenibbli maqbula fuq livell internazzjonali jista' jiġi estiż fuq termini u kundizzjonjiet konċessjonali fil-każijiet li ġejjin:1.  għal proġetti ta' infrastruttura, lui huma prerekwiżit għall-iżvilupp tas-settur privat fil-Pajjiżi Inqas Żviluppati, f'pajjiżi li għadhom kemm ħarġu minn kunflitt u f'pajjiżi li għadhom kemm kellhom minn diżastru. F'dawn il-każijiet, ir-rata ta' imgħax tas-self se titnaqqas bi 3 %;2.  għal proġetti li jinvolvu operazzjonijiet ta' ristrutturar fil-qafas ta' privatizzazzjoni jew għal proġetti b'benefiċċji soċjali jew ambjentali sostanzjali u li jidhru biċ-ċar. F'dawn il-każijiet, is-self jista' jiġi estiż b'sussidju tar-rata ta' imgħax li l-ammont u l-għamla tiegħu se jiġi deċiż skont il-karatteristi partikolari tal-proġett. Madanakollu, is-sussidju fuq ir-rati ta' interessi m'għandux ikun ogħla minn 3 %.Ir-rata finali ta' self li jaqa' taħt (a) jew (b) m'għandha qatt, u fi kwalunkwe każ, tkun inqas minn 50% tar-rata ta' referenza.(3) fl-Artikolu 4, it-test ta' paragrafu (2) huwa sostitwit bit-test li ġej:"2. Self mir-riżorsi tal-Bank innifsu għandu jkun mogħti permezz tat-termini u l-kondizzjonijiet li ġejjin:3.  ir-rata tal-imgħax ta' referenza għandha tkun ir-rata applikata mill-Bank għal self bl-istess kondizzjonijiet rigward il-munita, u l-perjodu tal-pagament lura fid-data tal-firma tal-kuntratt jew fid-data tal-forniment tal-finanzi;4.  Madanakollu, għal pajjiżi li mhumiex suġġetti għal kundizzjonjiet ta' self ristrettivi taħt il-HIPC jew minn xi oqfsa oħrajn ta' dejn sostenibbli maqbula fuq livell internazzjonali:i) fil- fil-prinċipju, il-proġetti tas-settur pubbliku għandhom ikunu eliġibbli għal sussidju ta' rata ta' imgħax ta' 3%;ii) il-proġetti tas-settur privat li jidħlu fil-kategoriji speċifikati fl-Artikolu 2 (7)(b) għandhom ikunu eliġibbli għal sussidji ta' rati tal-imgħax bl-istess termini bħal dawk speċifikati f'dik id-dispożizzjoni.Ir-rata finali ta' imgħax m'għandhiex, f'kull każ, tkun anqas minn 50 % tar-rata ta' riferenza.5.  il-perjodu tar-rifużjoni tas-self magħamul mill-Bank mir-riżorsi tiegħu stess għandu jkun determinat fuq il-bażi tal-karatteristċi ekonomiċi u finanzjarji tal-proġett. Dan is-self għandu normalment jikkomprendi perjodu ta' grazzja fissat permezz ta' riferenza għall-perjodu ta' kostruzzjoni tal-proġett."Artikolu 2Il-proċedura għall-adozzjoni tad-Deċiżjoni preżenti fi ħdan il-Kunsill tal-Ministri ta' AKP-KE se tkun proċedura bil-miktub.Magħmula fi Brussell,Għall-Kunsill tal-Ministri tal-AKP-KEIl-President [1] ĠU L 287, 28.10.2005, p. 4.